《读书》
明代·贺钦

清晨起坐小茅堂，万事无关一炷香。展卷细观前圣奥，驰名敢学世人狂。

也知老病年光促，争奈诗书意味长。但愿桑榆粗有得，肯随流俗叹斜阳。

作者简介：（1437—1510）明辽东义州卫人，字克恭，号医闾。本籍定海，以戍乃居义州。少好学，成化二年进士。授户科给事中，因亢旱，上章极谏，寻告病归。读《近思录》有悟，乃师事陈献章，不复出仕。有《医闾集》。